Иван Вазов
Селянка

chitanka.info

Дядо

Добър час, невясто,

от кое си място?

Селянка

Хе, там от селцето —

виж го де, в полето!

Дядо

Що си в град ходила?

Що си там чинила?

Селянка

Бях дошла със дружки

да продавам крушки.

Дядо

Сбогом, булче младо!

Селянка

Здрав да бъдеш, дядо!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.